Ada sekitar 10.000 Urang Banjar nang badiam di Jawa Tengah nang kebanyakan badiam di Kota Semarang wan Kota Surakarta atau Solo. Urang Banjar di Jawa Tengah datang mulai abad ke-19 jadi pedagang intan. Banyak jua mahasiswa Urang Banjar nang datang ke Jawa Tengah gasan kuliah.
Di Semarang perkampungan Urang Banjar ada di Kelurahan Dadapsari. Di kampung Banjar Semarang masih kawa jua didapati rumah panggung khas Banjar.
Di Surakarta ada jua perkampungan Urang Banjar nang kebanyakan asalnya matan Martapura di kelurahan Jayengan. Urang Banjar di Solo bisi tradisi membagiakan bubur samin Banjar setiap bulan ramadhan di Masjid Darussalam. Tradisi maulah bubur samin ngini mulai ada tahun 1911 wayah Masjid Darussalam dibangun.
Masjid Daruusalam ngini dibangun urang Banjar nang merantau ke Solo. Di masjid ngini masih rancak diadaakan tradisi Banjar nangkaya batasmiyah wan pernikahan adat Banjar. Ada jua maulud habsyi, shalawat burdhah setiap Ahad malam wan haul Datu Kalampayan atau Syeh Muhammad Arsyad Al-Banjari di Masjid Darussalam Solo.
Tokoh Banjar di Jateng, Dr. Fahmy Radhi dosen Fakultas Ekonomika dan Bisnis UGM sidin keturunan Banjar nang lahir di Kampung Jayengan.
Nang penting Urang Banjar tetap jaga persatuan, jangan bacakut papadaan, tetap kada melapas adat budaya identitas Banjar biar madam ka Banua urang. Paling kada kita rajin menyetel lagu-lagu Banjar wan memakai kain khas Banjar sasirangan atau laung. Kesenian Banjar nangkaya madihin, panting, lagu Banjar wan tarian Banjar jua harus kita lestariakan biar di perantauan. Urang Banjar perantauan jua harus bisi peran penting dalam pembangunan daerah baik di Banua maupun perantauan.
Ada sekitar 10.000 Urang Banjar yang tinggal di Jawa Tengah kebanyakan tinggal di Kota Semarang dan Kota Surakarta atau Solo. Urang Banjar di Jawa Tengah datang mulai abad ke-19 jadi pedagang intan. Banyak juga mahasiswa Urang Banjar yang datang ke Jawa Tengah untuk kuliah.
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn